open-index/open-wikipedia-markdown huggingface dataset:
Colin McRae Rally (βιντεοπαιχνίδι)

Το ***Colin McRae Rally*** είναι βιντεοπαιχνίδι αγώνων που αναπτύχθηκε από τη Codemasters και είναι το πρώτο παιχνίδι της σειράς *[[Colin McRae Rally]]*. Κυκλοφόρησε το 1998 στην Ευρώπη, το 2000 στην Αμερική για τα PlayStation και PC και το 2001 για το Game Boy Color. Το παιχνίδι περιέχει οχτώ επίσημα αυτοκίνητα και ράλι, μαζί με τέσσερα έξτρα αυτοκίνητα, από το World Rally Championship κατά τη σεζόν του 1998. Ένα sequel, το *[[Colin McRae Rally 2.0]]*, κυκλοφόρησε στις 14 Δεκεμβρίου του 2000.

Η Codemasters αναφέρει ότι το *[[Sega Rally]]*, το *[[Screamer Rally]]* και το *[[Wave Race 64]]* ενέπνευσαν την εταιρία να κάνει το *Colin McRae Rally*.

## Τρόπος παιχνιδιού
Το *Colin McRae Rally* είναι βιντεοπαιχνίδι προσομοίωσης ράλι που περιέχει αυτοκίνητα και ράλι από τη σεζόν του 1998 του World Rally Championship. Υπάρχουν τρία επίπεδα δυσκολίας, με το καθένα να προσφέρει διαφορετικά αυτοκίνητα. Υπάρχουν συνολικά 12 αυτοκίνητα, τα οποία σχεδιάστηκαν με τη χρήση laser-modelling. Το παιχνίδι επίσης περιέχει εφτά ανεπίσημα ράλι (Νέα Ζηλανδία, Ακρόπολις, Αυστραλία, Μόντε Κάρλο, Σουηδία, Κορσική και το Ηνωμένο Βασίλειο) μαζί με ένα ανεπίσημο ράλι (Ινδονησία). Παρόλο που τα ράλι έχουν τα ίδια ονόματα με τους πραγματικούς αγώνες, όλες οι κούρσες είναι φανταστικές.

## Υποδοχή

Το *Colin McRae Rally* δέχτηκε κυρίως θετικές κριτικές, έχοντας σκορ 77% για την έκδοση PC και 82% για την έκδοση του PlayStation στο GameRankings. Το ''Edge'' έδωσε στο παιχνίδι 9/10, επαινώντας την αυθεντική προσομοίωση του, αλλά σχολιάζοντας ότι μερικές φορές εμφανιζόταν σφάλματα στα γραφικά. Το GameSpot ήταν λιγότερο θετικό απέναντι στο παιχνίδι. Έδωσε στην έκδοση PC 6.6/10, επαινώντας την οδηγική εμπειρία και επικρίνοντας τη διαδικασία εγκατάστασης του αυτοκινήτου, το μήκος των διαδρομών, τη ζημιά του αυτοκινήτου. Τέλος, έδωσε 5.6/10 στην έκδοση για το PlayStation. Το παιχνίδι ήταν μπεστ σέλερ στο Ηνωμένο Βασίλειο.

## Παραπομπές


Κατηγορία:Βιντεοπαιχνίδια του 1998
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια του Game Boy Color
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Πρωτάθλημα χειροσφαίρισης Α1 εθνικής κατηγορίας γυναικών 2002-2003

Το πρωτάθλημα Α1 Εθνικής χάντμπολ γυναικών της περιόδου 2002–03, ήταν το 10ο από την καθιέρωση της Α1 και συνολικά το 22ο πρωτάθλημα Ελλάδος στην ιστορία του γυναικείου χάντμπολ. Στο πρωτάθλημα μετείχαν δέκα ομάδες. 

Πρωταθλήτρια αναδείχθηκε για 9η συνεχόμενη φορά η Αναγέννηση Άρτας γνωρίζοντας μία ήττα με 24-28 στην Άρτα από την Ορμή Πάτρας για τον πρώτο ημιτελικό, μετά από 6 συνεχόμενα αήττητα πρωταθλήματα. Συγκεκριμένα, αυτή ήταν η πρώτη ήττα της σε αγώνες πρωταθλήματος μετά την περίοδο 1995-96 όταν είχε ηττήθει από την Γ.Ε. Βέροιας στη Βέροια. Σήμανε επίσης το τέλος ενός σερί 91 συνεχόμενων νικών της Αναγέννησης σε αγώνες πρωταθλήματος, το οποίο είχε ξεκινήσει την περίοδο 1998-99 μετά από μία ισοπαλία με τον Μακεδονικό.

## Σύστημα διεξαγωγής
Οι δέκα ομάδες αγωνίστηκαν στην κανονική περίοδο σε δύο γύρους, σύνολο 18 αγωνιστικών. Οι δύο τελευταίες ομάδες μετά την ολοκληρωση των αγώνων της κανονικής περιόδου υποβιβάστηκαν στην Α2, ενώ οι τέσσερις πρώτες συνέχισαν στα play off. Στην ημιτελική φάση των play off αγωνίστηκαν χιαστί (1ος-4ος, 2ος-3ος). Οι νικήτριες προκρίθηκαν στο μεγάλο τελικό για την ανάδειξη του πρωταθλητή, ενώ οι ηττημένες αγωνίστηκαν για την τελική κατάταξη στις θέσεις 3 και 4. Όλες οι σειρές των play off κρίθηκαν στις δύο νίκες.

## Κανονική περίοδος
### Βαθμολογία

*Ο Αθηναϊκός έχει τρεις μηδενισμούς -3 βαθμούς.

## Play off
### Ημιτελική φάση

### Τελικοί, θέσεις 3–4

### Τελικοί, θέσεις 1–2

## Τελική κατάταξη

## Παραπομπές


## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.

2002 2003
Κατηγορία:Χειροσφαίριση το 2002
Κατηγορία:Χειροσφαίριση το 2003
Ιωάννης Ιάκωβος Κρίσπος

Ο **Ιωάννης Ιάκωβος Κρίσπος** (Ιταλικά : *Gian-Giacomo Crispo*, 1447 - 1453) μέλος του Οίκου των Κρίσπων και 14ος Δούκας του Αρχιπελάγους (1447 - 1453) ήταν γιος και διάδοχος του Ιακώβου Β΄ Κρίσπου και της Τζινέβρα Γκαττιλούζιο.

## Κηδεμονία

Ο Ιωάννης Ιάκωβος Κρίσπος γεννήθηκε έξι βδομάδες μετά τον θάνατο του πατέρα του, ήταν ακόμα έμβρυο όταν έγινε δούκας και χρειαζόταν απαραίτητα κηδεμόνα μέχρι την ενηλικίωση του. 
Η πατρική του γιαγιά Φραντσέσκα Μοροζίνι αξίωσε την επιτροπεία του εγγονού της αλλά οι θείοι του Ιάκωβου Β΄ ο Γουλιέλμος Β΄ Κρίσπος, Κύριος της Ανάφης και ο Νικολό Κρίσπος, κύριος της Σύρου, την περιόρισαν και έγιναν επίτροποι με την υποστήριξη της Βενετίας. Όταν έπειτα από λίγο απεβίωσε ο Νικολό τον αντικατέστησε ο γιος του Φραγκίσκος Β΄ Κρίσπος. Την εκλογή του αποφάσισαν η Φραντσέσκα Μοροζίνι, ο Λατίνος αρχιεπίσκοπος και οι πολίτες της Νάξου, έπειτα ζήτησαν από την Βενετία να επικυρώσει τη διαδοχή του Νικολό. Είναι ενδιαφέρουσα η συμμετοχή των πολιτών στην εκλογή και ο βαθμός εξάρτησης του δουκάτου από τη Βενετία.

## Συγκρούσεις για την διαδοχή

Ο Ιωάννης Ιάκωβος Κρίσπος πέθανε σε ηλικία επτά ετών και σύμφωνα με την γαμήλια συνθήκη που είχε κάνει η αδελφή του Ιακώβου Β΄ Ανδριάνα Κρίσπου όταν παντρεύτηκε τον Δομήνικο Σομμαρίπα, Κύριο της Άνδρου θα διαδεχόταν η ίδια τον αδελφό της στο δουκάτο αν πέθαινε χωρίς απογόνους. Ο θείος του Ιακώβου Β΄ Γουλιέλμος Β΄ και ο ανιψιός του Φραγκίσκος Β΄, ηγεμόνας της Σαντορίνης διεκδίκησαν τα δικαιώματα της Ανδριάνας στην διαδοχή με πρόφαση την εφαρμογή του Σαλικού νόμου.

Ο Γουλιέλμος Β΄ ζήτησε την παρέμβαση της Βενετίας ώστε να αποφύγουν την έκρηξη εμφυλίου πολέμου που ήταν επικίνδυνος εκείνη την εποχή στο δουκάτο λόγω της Οθωμανικής απειλής. Ο Γουλιέλμος ήταν ο πλησιέστερος άρρην συγγενής, παρά την ηλικία του ήταν φιλόδοξος και συμφώνησε με τον ανιψιό του Φραγκίσκο να γίνει δούκας και όταν αποβιώσει να τον διαδεχθεί ο Φραγκίσκος. Η Ανάφη θα πήγαινε στην κόρη του Ιωάννα. Η Ανδριάνα Κρίσπου είχε την υποστήριξη του στόλου κάτι πολύ σημαντικό για την εποχή που τα νησιά του δουκάτου δεχόντουσαν σκληρές επιδρομές. Οι Οθωμανοί είχαν καταλάβει την Κωνσταντινούπολη και στίφη Τούρκων τρομοκρατούσαν τους νησιώτες, έπρεπε να υπάρχει επειγόντως δούκας στη Νάξο. Η Βενετία αρχικά είχε αποκλείσει τον Γουλιέλμο Β΄ και τον Φραγκίσκο Β΄, υποστήριξε την Ανδριάνα Κρίσπου και τον σύζυγο της Δομήνικο Σομμαρίπα που ήταν εγγονός της Μαρίας Σανούδου. Όταν όμως ο Γουλιέλμος δήλωσε ότι είναι πεπειραμένος και έτοιμος να προσφέρει τις ναυτικές του δυνάμεις στη Γαληνότατη Δημοκρατία, η Βενετία από φρόνηση τον αποδέχθηκε. H ηλικιωμένη γιαγιά του Ιωάννη Ιακώβου Φραντσέσκα Μοροζίνι μετά την άνοδο του κουνιάδου της αποσύρθηκε στην Βενετία και ίδρυσε το μοναστήρι και την εκκλησία του Αγίου Αντωνίου αφιερωμένα στους Ιωαννίτες Ιππότες (1452).

## Παραπομπές
 		


## Πηγές

*Κωνσταντίνου Σάθα Μνημεία Ελληνικής Ιστορίας, Παρίσι 1880
*Miller, William. The Latins in the Levant: A History of Frankish Greece (1204–1566). London: 1908.

## Εξωτερικοί σύνδεσμοι

*Οικογένεια Κρίσπο

Κατηγορία:Δούκες της Νάξου
Κατηγορία:Οίκος των Κρίσπων
Κατάλογος έργων του Εντγκάρ Ντεγκά

Η σελίδα αυτή περιέχει εικονογραφημένο κατάλογο των έργων του Εντγκάρ Ντεγκά.
Λένγκερ

Το **Λένγκερ** (, *Lenger*, لەنگەر; ) είναι πόλη στην επαρχία Τόλε Μπι, στην Περιφέρεια Τουρκιστάν του Καζακστάν. Το 2012 το Λένγκερ είχε πληθυσμό 25.298 κατοίκων. Είναι το διοικητικό κέντρο της επαρχίας Τόλε Μπι. Το μουσείο της επαρχίας Τόλε Μπι (Музей Толебийского района) βρίσκεται στο Λένγκερ. Πληθυσμός: 24,642 (απογραφή 2009) 22,038 (απογραφή 1999).

## Στο σημερινό πολιτισμό
Στο παιχνίδι Command & Conquer: Generals, το Λένγκερ χρησιμεύει ως βάση πολεμιστών των GLΑ, και εξυπηρετεί κινεζικά μάστερς. Οι δυνάμεις των GLA είναι πιστοί στον αρχηγό και προσπαθούν να καταστρέψουν και να αναχαιτίσουν τις δυνάμεις των Κινέζων. 

## Πηγές
* https://web.archive.org/web/20121219231835/http://en.ontustik.gov.kz/gw/goroda_raion

## Παραπομπές


Κατηγορία:Πόλεις του Καζακστάν
Κατηγορία:Περιφέρεια Τουρκιστάν
Πρωτάθλημα χειροσφαίρισης Α1 εθνικής κατηγορίας γυναικών 2014-2015

Το πρωτάθλημα Ελλάδας χάντμπολ γυναικών της περιόδου 2014–15 ήταν το 22ο από την καθιέρωση της Α1 και συνολικά το 34ο πρωτάθλημα Ελλάδος στην ιστορία του γυναικείου χάντμπολ. Διεξήχθη με τη συμμετοχή οκτώ ομάδων.

Πρωταθλήτρια αναδείχθηκε για 2η συνεχόμενη φορά η Νέα Ιωνία, καθώς επικράτησε στους τελικούς με 3-2 νίκες της Ορμής Πάτρας.

## Σύστημα διεξαγωγής
Κατά την α' φάση (κανονική περίοδο) της διοργάνωσης οι οκτώ ομάδες αγωνίστηκαν σε δύο γύρους, σύνολο 14 αγωνιστικών.

Μετά την ολοκληρωση των αγώνων της κανονικής περιόδου, στη β' φάση οι τέσσερις πρώτες ομάδες συνέχισαν στα ημιτελικά των play off για την ανάδειξη του πρωταθλητή, ενώ οι υπόλοιπες αγωνίστηκαν στα play out για την αποφυγή του υποβιβασμού.

Οι νικήτριων των ημιτελικών play off αγωνίστηκαν κατά τη γ' φάση στο μεγάλο τελικό ενώ οι ηττημένες αγωνίστηκαν στους τελικούς για τις θέσεις 3-4. Οι νικήτριες των play out κέρδισαν την παραμονή τους στην Α1 και αγωνίστηκαν κατά τη γ' φάση για τις θέσεις 5-6, ενώ οι ηττημένες υποβιβάστηκαν και κατατάχθηκαν στις θέσεις 7 και 8 χωρίς περαιτέρω αγώνες, με κριτήριο τη θέση τους στην κανονική περίοδο.

Όλες οι σειρές των play off και out κρίθηκαν στις δύο νίκες, με εξαίρεση τον μεγάλο τελικό που κρίθηκε στις τρεις.

## Κανονική περίοδος
** Βαθμολογία **

*Ο Αμύντας έχει ποινή αφαίρεσης 2 βαθμών.

## Play out
### Αγώνες παραμονής

### Αγώνες κατάταξης (θέσεις 5–6)

## Play off
### Ημιτελική φάση

### Τελικοί, θέσεις 3–4

### Τελικοί, θέσεις 1–2

## Τελική κατάταξη

## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.

2014 2015
Κατηγορία:Χειροσφαίριση το 2014
Κατηγορία:Χειροσφαίριση το 2015
Παραυαία

Η **Παραυαία** ήταν αρχαία ελληνική περιοχή στην Ήπειρο. Η συγκεκριμένη περιοχή ενσωματώθηκε στη Μακεδονία το 350 π.Χ. ως μέρος της Άνω Μακεδονίας. Η θεσπρωτική φυλή η οποία την κατοικούσε ήταν γνωστή ως *Παραυαίοι*. Οι Παραυαίοι υπό τον βασιλέα Όροιδο, καθώς και 1.000 Ορέστες, σταλμένοι στον Όροιδο από τον Αντίοχο, τον βασιλέα τους, ενώθηκαν με τους Σπαρτιάτες υπό τον Κνέμο κατά την διάρκεια του τρίτου έτους του Πελοποννησιακού Πολέμου. Ο Ριανός (3ος αιώνας π.Χ.) τους χαρακτηρίζει ως θεσπρωτικό έθνος, ενώ κάτι ανάλογο πράττει και ο Στέφανος ο Βυζάντιος, κάνοντας αναφορά στον Ριανό. Η ονομασία τους, Παραυαίοι, σήμαινε, εκείνοι οι οποίοι κατοικούν πλησίον του Αώο, ποταμού της Ηπείρου.

## Δείτε επίσης
*Ορεστίδα
*Τυμφαία

## Παραπομπές


Κατηγορία:Αρχαία ελληνικά φύλα
Κατηγορία:Αρχαίοι Έλληνες
Κατηγορία:Αρχαία φύλα στην Ήπειρο
Κατηγορία:Γεωγραφία της Αρχαίας Ηπείρου
Κατηγορία:Άνω Μακεδονία
Κατηγορία:Αρχαία ελληνική γεωγραφία
Πρωτάθλημα χειροσφαίρισης Α1 εθνικής κατηγορίας γυναικών 2015-2016

Το πρωτάθλημα Ελλάδας χάντμπολ γυναικών της περιόδου 2015–16 ήταν το 23ο από την καθιέρωση της Α1 και συνολικά το 35ο πρωτάθλημα Ελλάδος στην ιστορία του γυναικείου χάντμπολ. Διεξήχθη με τη συμμετοχή επτά αντί οκτώ ομάδων, καθώς η έξι φορές πρωταθλήτρια Ορμή Πάτρας ανέστειλε τη λειτουργία της και αποχώρησε από το πρωτάθλημα χωρίς να αντικατασταθεί από κάποια άλλη ομάδα.

Πρωταθλήτρια αναδείχθηκε για 3η συνεχόμενη φορά η Νέα Ιωνία, καθώς επικράτησε στους τελικούς με 2-0 νίκες του ΠΑΟΚ έχοντας μειονέκτημα έδρας.

## Σύστημα διεξαγωγής
Κατά την α' φάση (κανονική περίοδο) της διοργάνωσης οι επτά ομάδες αγωνίστηκαν σε δύο γύρους, σύνολο 14 αγωνιστικών με δύο "ρεπό" για κάθε ομάδα. 

Μετά την ολοκληρωση των αγώνων της κανονικής περιόδου, στη β' φάση οι ομάδες χωρίστηκαν σε δύο ομίλους, τον όμιλο των play off (ομάδες θέσεων 1 ως 4) και τον όμιλο των play out (θέσεις 5 ως 7), όπου μετέφεραν τους μισούς από τους βαθμούς της κανονικής περιόδου, κι αγωνίστηκαν σε δύο επιπλέον γύρους.

Μετά την ολοκλήρωση των αγώνων της β' φάσης προέκυψε και η τελική κατάταξη στις θέσεις 3 ως 7 με την 7η ομάδα να υποβιβάζεται στην Α2, ενώ οι δύο πρώτες ομάδες του ομίλου των play off συνέχισαν στη γ' φάση κι αγωνίστηκαν στους τελικούς, οι οποίοι κρίθηκαν στις δύο νίκες.

## Κανονική περίοδος
### Βαθμολογία

### Αποτελέσματα

## Β' φάση
Οι ομάδες ξεκίνησαν με τους μισούς βαθμούς της κανονικής περιόδου, ως εξής:
*Play off: Νέα Ιωνία 12, ΠΑΟΚ 11, Αναγέννηση Άρτας 8, Μέγας Αλέξανδρος 6.
*Play out: Αμύντας 4, Φιλώτας 2, Καματερό 0.
**Το Καματερό αποχώρησε, κι έτσι έγιναν μόνο δύο αγώνες στον όμιλο των play out.
### Βαθμολογία

### Αποτελέσματα

## Γ' φάση
### Τελικοί, θέσεις 1–2

## Τελική κατάταξη

## Καλύτερη ομάδα 2015–16
Οι επτά προπονητές ψήφισαν, μετά το τέλος του πρωταθλήματος, για την καλύτερη παίκτρια σε κάθε θέση καθώς και την καλύτερη προπονήτρια.

## Παραπομπές


## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
* Αποτελέσματα Επίσημος ιστότοπος ΟΧΕ.
* Αφιέρωμα στο 35ο πρωτάθλημα της Α1 γυναικών. Επίσημος ιστότοπος ΟΧΕ.

2015 2016
Κατηγορία:Χειροσφαίριση το 2015
Κατηγορία:Χειροσφαίριση το 2016
Επαρχία Τόλε Μπι

Η **επαρχία Τόλε Μπι** (, *Töle bï awdanı*, تؤبه بئ اۋدانى) είναι μια επαρχία της περιφέρειας του Νοτίου Καζακστάν στο Καζακστάν. Το διοικητικό κέντρο της επαρχίας είναι τοΛένγκερ. Πληθυσμός: 132,073 (εκτίμηση 2013) 122,721 (απογραφή 2009) 105,748 (απογραφή 1999). Η περιοχή ονομάστηκε προς τιμήν του Τόλε Μπι, που πέθανε στα εδάφη της σημερινής επαρχίας των 18ου αιώνα.

## Παραπομπές


Τολε Μπι
Τολε Μπι
Battle Hymns

Το **Battle Hymns** είναι το πρώτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε τον Αύγουστο του 1982 μέσω της δισκογραφικής εταιρείας Liberty Records.

Η ηχογράφηση του δίσκου πραγματοποιήθηκε στα Criteria Studios του Μαϊάμι με παραγωγούς τους Τζόι Ντι Μάιο και Ross the Boss. Στο άλμπουμ συμμετείχε ο Όρσον Γουέλς στην αφήγηση του κομματιού "*Dark Avenger*", ενώ ο Ντι Μάιο διασκεύασε το "*William Tell Overture*" του Τζοακίνο Ροσσίνι, ως σόλο μπάσου.

Το συγκρότημα υποστήριξε ότι ανήκει στα πλαίσια του αληθινού heavy metal, της "σπουδαιότερης μορφής μουσικής στον κόσμο", αλλά κάτι τέτοιο δεν ήταν αρκετό για να διατηρήσει την συμφωνία του με την δισκογραφική εταιρεία ΕΜΙ, η οποία διέκοψε το συμβόλαιο που είχαν υπογράψει. Η κίνηση αυτή, απέτρεψε τους Manowar από την εμφάνιση τους στο φεστιβάλ του Ρέντινγκ.

Ο ντράμερ Ντόνι Χάμτσικ απολύθηκε στις αρχές του 1983, δίνοντας την θέση του στον Σκοτ Κολούμπους, ο οποίος είχε γίνει γνωστός στο συγκρότημα από μία οπαδό τους, η οποία ανέφερε ότι χτυπούσε αλουμίνιο σε εργοστάσιο. Οι πρώτες του εμφανίσεις με τους Manowar πραγματοποιήθηκαν στη Νέα Υόρκη, όπου έπαιζαν support στους Virgin Steele.

## Τραγούδια
* *Όλες οι συνθέσεις πραγματοποιήθηκαν από τους [[Ρος Φρίντμαν|Ross the Boss]] και [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Τα μέλη του συγκροτήματος
Το "*Battle Hymns*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα
* Τζόι Ντι Μάιο - μπάσο
* Ντόνι Χάμτσικ - τύμπανα

;*Γκεστ συμμετοχές*
* Όρσον Γουέλς - αφήγηση στο *Dark Avenger*

## Παραπομπές


## Πηγές
* BATTLE HYMNS | Manowar
* Battle Hymns - Manowar | Songs, Reviews, Credits | AllMusic
* Manowar - Battle Hymns - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1982
Into Glory Ride

Το **Into Glory Ride** είναι το δεύτερο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε την 1 Ιουλίου του 1983 μέσω της δισκογραφικής εταιρείας Music for Nations στην Ευρώπη και της Megaforce Records στην Αμερική.

Ο δίσκος ηχογραφήθηκε στα Music America Studios του Ρότσεστερ της Νέας Υόρκης, αφού το συγκρότημα είχε υπογράψει με αίμα στην Megaforce Records του Τζόνι Ζαζούλα. Την ίδια περίοδο, κυκλοφόρησε το ΕΡ του κομματιού "*Defender*", της δεύτερης και τελευταίας συνεργασίας τους με τον Όρσον Γουέλς, μετά το "*Dark Avenger*".

Το "*Into Glory Ride*" αποτέλεσε έναν μεταβατικό δίσκο για το συγκρότημα, αφού άφησαν πίσω τους την μελωδικότητα του ντεμπούτου τους και υπήρξε προπομπός του βαρύτερου "*[[Hail to England]]*". Για την προώθηση του άλμπουμ γυρίστηκε το πρώτο βίντεο κλιπ των Manowar, για το τραγούδι "*Gloves of Metal*".

Το 2005, ο δίσκος συμπεριλήφθηκε στην λίστα με τα 500 καλύτερα άλμπουμ στην ιστορία του heavy metal του περιοδικού Rock Hard, όπου κατετάγη στην 444η θέση.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Τα μέλη του συγκροτήματος
Το "*Into Glory Ride*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα
* Τζόι Ντι Μάιο - μπάσο
* Σκοτ Κολούμπους - τύμπανα

## Παραπομπές


## Πηγές
* INTO GLORY RIDE | Manowar
* Into Glory Ride - Manowar | Songs, Reviews, Credits | AllMusic
* Manowar - Into Glory Ride - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1983
Hail to England

Το **Hail to England** είναι το τρίτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε τον Φεβρουάριο του 1984 μέσω της δισκογραφικής εταιρείας Music for Nations.

Το ομώνυμο κομμάτι και κατ' επέκταση ο τίτλος του δίσκου αποτέλεσε φόρο τιμής στους φίλους του συγκροτήματος από την Μεγάλη Βρετανία, όπου οι Manowar έτυχαν καλύτερης αποδοχής απ' ότι στην πατρίδα τους. Επίσης, το τραγούδι "*Army of the Immortals*" ήταν αφιερωμένο στους οπαδούς τους ανά τον κόσμο.

Το άλμπουμ ηχογραφήθηκε σε διάστημα δώδεκα ημερών, το Νοέμβριο του 1983, στα Phase One Studios του Τορόντο, με παραγωγό τον Τζακ Ρίτσαρντσον και με κόστος 20.000 δολαρίων.

Για την προώθηση του "*Hail to England*" περιόδευσαν για πρώτη φορά στο Ηνωμένο Βασίλειο τον Μάρτιο του 1984.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Τα μέλη του συγκροτήματος
Το "*Hail to England*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα
* Τζόι Ντι Μάιο - μπάσο
* Σκοτ Κολούμπους - τύμπανα

## Παραπομπές


## Πηγές
* HAIL TO ENGLAND | Manowar
* Hail to England - Manowar | Songs, Reviews, Credits | AllMusic
* Manowar - Hail to England - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1984
Sign of the Hammer

Το **Sign of the Hammer** είναι το τέταρτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 15 Οκτωβρίου του 1984 μέσω της δισκογραφικής εταιρείας Ten Records.

Οι ηχογραφήσεις του άλμπουμ πραγματοποιήθηκαν στα Manor Studios της Οξφόρδης, όπως και στα Phase One Studios του Τορόντο το Νοέμβριο του 1983, περίοδο κατά την οποία ηχογραφήθηκε και το προηγούμενο τους άλμπουμ, "*[[Hail to England]]*".

Η στιχουργική του "*Sign of the Hammer*" επικεντρώθηκε και σε πραγματικά γεγονότα, με το "*Guyana (Cult Of The Damned)*" να αναφέρεται στις μαζικές αυτοκτονίες του Τζόουνσταουν της Γουιάνας και το "*Mountains*" στον πόλεμο του Βιετνάμ.

Την κυκλοφορία του δίσκου προανήγγειλε το σινγκλ "*All Men Play On 10*", ενώ για την προώθηση του περιόδευσαν στην Ευρώπη και την Μεγάλη Βρετανία τον Οκτώβριο του 1984.

Ο δίσκος έφθασε ως την 73η θέση του βρετανικού καταλόγου επιτυχιών και στο Top-40 της Σουηδίας. Το 2005 ,συμπεριλήφθηκε στην λίστα του περιοδικού Rock Hard με τα 500 καλύτερα άλμπουμ στην ιστορία του heavy metal, αφού κατατάχθηκε στην 418η θέση.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Θέσεις τσαρτ
***Sign of the Hammer*** *(άλμπουμ)*

***Επίσημη κυκλοφορία: [[15 Οκτωβρίου]] [[1984]]***

## Τα μέλη του συγκροτήματος
Το "*Sign of the Hammer*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα, πλήκτρα
* Τζόι Ντι Μάιο - μπάσο
* Σκοτ Κολούμπους - τύμπανα

## Παραπομπές


## Πηγές
* SIGN OF THE HAMMER | Manowar
* Sign of the Hammer - Manowar | Songs, Reviews, Credits | AllMusic
* Manowar - Sign of the Hammer - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1984
Fighting the World

Το **Fighting the World** είναι το πέμπτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 14 Μαΐου του 1987 μέσω της δισκογραφικής εταιρείας Atco Records.

Το 1986, το συγκρότημα είχε διακόψει τη συνεργασία του με την Ten Records και μετά από μία περιοδεία στην Ευρώπη, όπου άνοιγαν τις εμφανίσεις των Motörhead ως μέρος των φεστιβάλ Easter Metal Blast, ανακοινώθηκε η συμφωνία τους με την Atco, παρακλάδι της Atlantic Records. Οι ηχογραφήσεις του άλμπουμ έλαβαν χώρα στα Universal Recording Studios του Σικάγου, με τα μέλη του συγκροτήματος να αναλαμβάνουν την παραγωγή.

Αυτός ήταν ο πρώτος heavy metal δίσκος, ο οποίος ηχογραφήθηκε και μιξαρίστηκε αποκλειστικά με ψηφιακό εξοπλισμό.

Στο "*Fighting the World*" συμπεριλήφθηκε το κομμάτι "*Defender*", το οποίο είχε κυκλοφορήσει σαν ΕΡ σινγκλ τέσσερα χρόνια νωρίτερα και στην αφήγηση του συμμετείχε ο Όρσον Γουέλς.

Το άλμπουμ ανέβηκε στο Top-30 των σουηδικών τσαρτ και βραβεύθηκε ως χρυσός δίσκος στη Γερμανία το 1994.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]].*

## Θέσεις τσαρτ
***Fighting the World*** *(άλμπουμ)*

***Επίσημη κυκλοφορία: [[14 Μαΐου]] [[1987]]***

## Βραβεία
***Fighting the World*** *(άλμπουμ)*

* Γερμανία (*IFPI Certification*): Χρυσός 

## Τα μέλη του συγκροτήματος
Το "*Fighting the World*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα, πλήκτρα
* Τζόι Ντι Μάιο - μπάσο
* Σκοτ Κολούμπους - τύμπανα

;*Γκεστ συμμετοχές*
* Όρσον Γουέλς - αφήγηση στο *Defender*

## Παραπομπές


## Πηγές
* FIGHTING THE WORLD | Manowar
* Fighting the World - Manowar | Songs, Reviews, Credits | AllMusic
* Manowar - Fighting the World - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1987
Χρυσονδύων

Η **Χρυσονδύων**  ήταν αρχαία ελληνική πόλη των Δεσσαρητών, στα βόρεια του Όρους Τομόρ (σημ. Αλβανία), στην αρχαία Χαονία, στα σύνορα της περιοχής της Ηπείρου με την Ιλλυρία. Βρισκόταν σε κοντινή απόσταση από την Αντιπάτρεια και την Γερτούσα.

Τα αρχαιότερα νομίσματα που έχουν βρεθεί στις ανασκαφές χρονολογούνται από την εποχή του Φιλίππου Β΄ της Μακεδονίας, ενώ τα ισχυρά κυκλικά τείχη μαζί με την πύλη χρονολογούνται, πιθανώς, στα τέλη του 4ου αιώνα π.Χ. Στις ανασκαφές έχουν επίσης βρεθεί ονομασίες σε σφραγίσματα κεραμιδιών και αμφορέων, καθώς και όπλα, εργαλεία και περόνες. Η πόλη συμμετείχε στους πολέμους μεταξύ της Μακεδονίας και της Ρώμης.
## Δείτε επίσης
*Κατάλογος πόλεων της Αρχαίας Ηπείρου

## Παραπομπές


Κατηγορία:Πόλεις της αρχαίας Ηπείρου
Κατηγορία:Εγκαταλελειμμένοι οικισμοί στα Βαλκάνια
Κατηγορία:Αρχαίοι ελληνικοί αρχαιολογικοί τόποι στην Αλβανία
Κατηγορία:Δεσσαρητία
Πτήση 2933 της LaMia Airlines

Η **Πτήση 2933 της [[LaMia Airlines]]** ήταν επιβατική πτήση, η οποία απογειώθηκε από το Διεθνές Αεροδρόμιο «Βίρου Βίρου» στη Σάντα Κρουζ ντε λα Σιέρα της Βολιβίας με προορισμό το Διεθνές Αεροδρόμιο «Χοσέ Μαρία Κόρδοβα» στην Μπογκοτά της Κολομβίας. Η πτήση, που μετέφερε την αποστολή της βραζιλιάνικης ομάδας Σαπεκοένσε, συνετρίβη στις 28 Νοεμβρίου 2016, στην τοποθεσία Σέρο Γκόρντο, κοντά στην Λα Ουνιόν. Το ναυλωμένο αεροσκάφος μετέφερε 81 άτομα, εκ των οποίων τα 72 ήταν οι επιβάτες και τα 9 τα μέλη του πληρώματος.Πηγές αναφέρουν πως ο πιλότος του αεροσκάφους, πήγαινε προς τον προορισμό της πτήσης, με την μέγιστη ταχύτητα που απέδιδε το αεροπλάνο ενώ το δυστύχημα έγινε πολύ κοντά στο αεροδρόμιο *Jose Maria Cordova* στην Κολομβία, παραπέμπτοντας έτσι ως ύποπτη αιτία την έλλειψη λόγω της γρήγορης κατανάλωσης, καυσίμου.

## Αεροσκάφος
Το αεροσκάφος ήταν ένα Avro RJ85, με αριθμό ταξινόμησης CP-2933 και σειριακό αριθμό E.2348. Η πρώτη πτήση του πραγματοποιήθηκε στις 26 Μαρτίου 1999. Αφού είχε αποκτηθεί από άλλες εταιρείες, όπως η Mesaba Airlines και η CityJet, και έπειτα από μια περίοδο ακινησίας, μεταξύ του 2010 και του 2013, αγοράστηκε από την αεροπορική εταιρεία Βενεζουέλας-Βολιβίας LaMia Airlines. Την ημέρα του δυστυχήματος το CP-2933 ήταν το μόνο από τα τρία αεροσκάφη RJ85 της LaMia που ήταν σε λειτουργική ικανότητα, καθώς τα άλλα δύο βρίσκονταν σε κατάσταση επισκευής.

## Παραπομπές


Κατηγορία:Αεροπορικά ατυχήματα και συμβάντα στην Κολομβία
Τζιτζιφιά Χανίων

Η **Τζιτζιφιά** είναι οικισμός της κοινότητας Βάθης της δημοτικής ενότητας Ιναχωρίου του δήμου Κισάμου στην περιφερειακή ενότητα Χανίων της Κρήτης. Το 2021 είχε 4 κατοίκους. Είναι από τα παλαιότερα χωριά των εννέα χωριών. Η ονομασία θεωρείται ότι προέρχεται από το δέντρο ζίζυφος και για τον λόγο αυτό θα έπρεπε να γράφεται με *"υ"* το δεύτερο και όχι *"ι"* όπως έχει καθιερωθεί.

Βρίσκεται σε υψόμετρο 380 μέτρων και στην απογραφή του 1981 είχε 31 κατοίκους. Όμως σε προγενέστερα χρόνια και ιδιαίτερα στα χρόνια των Ενετών φέρεται να έχει πολύ μεγαλύτερο πληθυσμό. Από τον Καστροφύλακα (Κ236) αναφέρεται ως *Ziziffea*, *Sanda Lucia* (Αγία Φωτεινή), με 115 κατοίκους το 1583. Τα ερείπια που συναντά κανείς σε πάρα πολλά σημεία που σήμερα είτε είναι δασωμένα είτε υπάρχουν γύρω ελαιώνες μαρτυρούν την μεγάλη έκταση στην οποία ήταν απλωμένο το χωριό. Πολλοί κάτοικοι των γειτονικών χωριών Βάθης και Πλοκαμιανών έχουν τις ρίζες τους στην Τζιτζιφιά και αυτό εξηγεί και το γεγονός ότι έχουν αγροτικά κτήματα εκεί.

Το 1900 η Τζιτζιφιά αναφέρεται με κατοίκους 104 και το 1961 με κατοίκους 50.

## Σημεία ενδιαφέροντος
Στο χωριό υπάρχουν ιστορημένες εκκλησίες της Παναγίας, της Αγίας Φωτεινής και της Αγίας Παρασκευής αλλά οι τοιχογραφίες είναι καταστραμμένες (βλ. Gerola-Λασιθιωτάκη, τοιχογραφημένες εκκλησίες της Κρήτης, σ. 29). Σήμερα δεν σώζεται καμιά από τις εκκλησίες αυτές. Στη θέση που έχει ανεγερθεί στις αρχές του περασμένου αιώνα η σημερινή εκκλησία των Αποστόλων Πέτρου και Παύλου υπήρχε παλαιότερη εκκλησία που γκρεμίστηκε, σίγουρα κάποια από τις ιστορούμενες, στην οποία ανήκε και το καμπαναριό που υπάρχει μέχρι σήμερα.

Κατηγορία:Χωριά της περιφερειακής ενότητας Χανίων
Βήσσα

Το όνομα **Βήσσα** ή *Βήσα* μπορεί να αναφέρεται για:

* Βήσσα Λοκρίδας ή Βέσα, αρχαία πόλη της Λοκρίδας.
* Βήσσα Αντιοχίδας ή Βήσα, αρχαίος αττικός δήμος της Αντιοχίδας φυλής.
* Βήσσα Σύρου, οικισμός του νησιού της Σύρου, γνωστότερος ως ο Βήσσας Σύρου.

## Δείτε επίσης
* Βήσσος
* Βέσσοι
* Βησά
Τζόι Ντι Μάιο

O **Τζόι Ντι Μάιο** είναι Αμερικανός μπασίστας και συνθέτης της heavy metal μουσικής, γνωστός ως ιδρυτικό μέλος και βασικός συνθέτης του συγκροτήματος Manowar από την δημιουργία του μέχρι σήμερα. Παράλληλα, είναι ιδρυτής και διευθύνων σύμβουλος της Magic Circle Music.

## Βιογραφία
Ο Ντι Μάιο ήταν παιδικός φίλος του τραγουδιστή Έρικ Άνταμς και έπαιξε μαζί του σε πολλά σχολικά συγκροτήματα, ενώ στα δεκαεπτά του χρόνια περιόδευσε με το μιούζικαλ Godspell. Στα τέλη της δεκαετίας του '70, συνέθεσε και ηχογράφησε το σινγκλ "*Midnight Lady / Ship on a Stormy Sea*" του Ντέιβ Φάινσταϊν, παίζοντας μπάσο και πλήκτρα από το 1978 ως το 1980.

Στην συνέχεια, εργάστηκε ως πυροτεχνουργός κατά την περιοδεία του άλμπουμ "*[[Heaven and Hell (άλμπουμ)|Heaven and Hell]]*" των Black Sabbath, όπου γνώρισε τον κιθαρίστα Ross the Boss των Shakin’ Street, οι οποίοι άνοιγαν τις εμφανίσεις των Sabbath. Μαζί του, σχημάτισε τους Manowar ένα χρόνο αργότερα, κυκλοφορώντας το άλμπουμ "*[[Battle Hymns]]*" το 1982.

Το 1983, εντάχθηκε στο συγκρότημα ο ντράμερ Σκοτ Κολούμπους και το συγκρότημα αναδείχθηκε σε ένα από τα πιο γνωστά σχήματα του είδους με δίσκους όπως το "*[[Into Glory Ride]]*", το "*[[Hail to England]]*", το "*[[Sign of the Hammer]]*" και το "*[[Kings of Metal]]*". Ο Ντι Μάιο και ο Άνταμς, αποτέλεσαν τα δύο σταθερά μέλη του συγκροτήματος από την ίδρυση του και έπειτα, με τον μπασίστα να είναι και ο βασικός συνθέτης και στιχουργός τους.

Το 2005, ίδρυσε την δισκογραφική εταιρεία Magic Circle Music, αναλαμβάνοντας την παραγωγή σε άλμπουμ καλλιτεχνών όπως οι Rhapsody of Fire, οι Dreamquest του Λούκα Τουρίλι, οι Burning Starr, κ.α..

## Δισκογραφία

## Παραπομπές


## Πηγές
* Biography | Manowar
* Joey DeMaio - Encyclopaedia Metallum: The Metal Archives
* Joey DeMaio Bass Equipment & Bio - ClasesDeBajo.COM

Κατηγορία:Μπασίστες
Κατηγορία:Ροκ μουσικοί
Ρος Φρίντμαν

O **Ρος Φρίντμαν**, γνωστός και ως **Ross the Boss** ήταν Αμερικανός κιθαρίστας και συνθέτης της epic metal , heavy metal και punk μουσικής, γνωστός ως ιδρυτικό μέλος, των συγκροτημάτων Manowar και The Dictators.

## Καριέρα
Ο Φρίντμαν σχημάτισε τους The Dictators το 1973, μαζί με τον Άντι Σέρνοφ. Μετά από τρία άλμπουμ, μετακόμισε στη Γαλλία όπου εντάχθηκε στους Shakin' Street μαζί με τον Φαμπιέν Σάιν. Το συγκρότημα άνοιγε τις εμφανίσεις των Black Sabbath κατά την περιοδεία για την προώθηση του άλμπουμ "*[[Heaven and Hell (άλμπουμ)|Heaven and Hell]]*", όπου γνώρισε τον Τζόι Ντι Μάιο, με τον οποίο σχημάτισε τους Manowar στα τέλη του 1980. Μαζί τους κυκλοφόρησε έξι άλμπουμ, γνωρίζοντας μεγάλη επιτυχία στους κύκλους του heavy metal, πριν αποχωρήσει το 1988.

left|thumb|150px|''Με τους Death Dealer το 2015''
Το 1989, εντάχθηκε στους Wild Kingdom του Ντικ Μανιτόμπα μαζί με τον Άντι Σέρνοφ. Μετά την κυκλοφορία του δίσκου "*...And You?*" αποχώρησε από το συγκρότημα και το 1994 σχημάτισε το μπλουζ ροκ σχήμα Heyday, ενώ δύο χρόνια αργότερα επανενώθηκε με τους The Dictators. Μετά από ένα άλμπουμ με τους The Spinatras το 1999, ηχογράφησε το "*D.F.F.D.*" με τους The Dictators, ακολουθούμενο από το ζωντανά ηχογραφημένο "*Viva Dictators*".

Το 2004, έγινε μέλος των Brain Surgeons του Άλμπερτ Μπουσάρντ των Blue Öyster Cult, ενώ κυκλοφόρησε έναν δίσκο με τους Thunderboss του πρώην ντράμερ των Dictators, JP Thunderbolt Patterson.

Τον Ιούλιο του 2005, έπαιξε και πάλι με τους Manowar στο Earthshaker Festival, παίζοντας τα κομμάτια "*Metal Daze*", "*Dark Avenger*" και "*Battle Humn*". Τον Απρίλιο του επόμενου έτους έπαιξε και πάλι τη μουσική τους για το φεστιβάλ Keep It True IV με τους Men of War, ένα συγκρότημα διασκευών των Manowar. Αργότερα μετονομάστηκαν σε Ross the Boss, παίζοντας σε φεστιβάλ της Γερμανίας, της Ιταλίας και της Ελλάδας.

Σε συνεργασία με τον JP Thunderbolt Patterson περιόδευσε στην Ισπανία με τους The Thunderbolts το 2007, ενώ την ίδια χρονιά συμμετείχε σε άλμπουμ του Φαμπιέν Σάιν, των Wotan και των Atlantean Kodex. Τον Αύγουστο του 2009, ντεμπουτάρισε με το ομώνυμο συγκρότημα του στο κλαμπ Europa του Μπρούκλιν.

Το 2009, κυκλοφόρησε τον δίσκο "*21st Century Love Channel*" με τους Shakin' Street, ενώ δύο χρόνια αργότερα συμμετείχε στο "*Land of the Dead*" των Burning Starr. Από το 2012, συμμετέχει στους Death Dealer μαζί με τους Μάικ Ντέιβις, Στου Μάρσαλ, Σον Πεκ και Στιβ Μπολονέζ, ηχογραφώντας τους δίσκους "*War Master*" (2013) και "*Hallowed Ground*" (2015).

## Δισκογραφία

## Παραπομπές


## Πηγές
* Biography | Manowar
* Ross the Boss | Biography, Albums, Streaming Links | AllMusic
* Ross the Boss - Encyclopaedia Metallum: The Metal Archives

Κατηγορία:Αμερικανοί κιθαρίστες
Κατηγορία:Ροκ μουσικοί
Έρικ Άνταμς (μουσικός)

O **Έρικ Άνταμς** είναι Αμερικανός τραγουδιστής της heavy metal μουσικής, γνωστός ως ιδρυτικό μέλος του συγκροτήματος Manowar, στους οποίους παραμένει από την δημιουργία τους μέχρι σήμερα.

## Βιογραφία
Ο Άνταμς γεννήθηκε ως Λούις Μαρούλο το 1952 και η πρώτη του επαφή με την ροκ μουσική ήλθε στα έντεκα του χρόνια όταν σχημάτισε τους The Kids, με τους οποίους κυκλοφόρησε το σινγκλ "*Lovin' Everyday*" το 1965. Ακολούθησαν οι Looks και οι Harlequin, για να σχηματίσει τους Manowar το 1980, μαζί με τους Τζόι Ντι Μάιο και Ross the Boss, παίρνοντας το παρωνύμιο Έρικ Άνταμς, ως συνδυασμό των ονομάτων των δύο υιών του, Έρικ και Άνταμ. Κύρια επιρροή του υπήρξε ο Ίαν Γκίλαν των Deep Purple, των οποίων έχει δηλώσει μεγάλος οπαδός, ενώ επηρεάστηκε επίσης από τον Ozzy Osbourne και τον Ρομπ Χάλφορντ.

Οι Manowar κυκλοφόρησαν τον πρώτο τους δίσκο το 1982 με τίτλο "*[[Battle Hymns]]*" και αναγνωρίστηκαν ως ένα από του σπουδαιότερα σχήματα του είδους με άλμπουμ όπως τα "*[[Into Glory Ride]]*" (1983), "*[[Hail to England]]*" (1984), "*[[Sign of the Hammer]]*" (1984) και "*[[Kings of Metal]]*" (1988). Ο Άνταμς, μαζί με τον Ντι Μάιο, είναι τα δύο βασικά και αναντικατάστατα στελέχη του συγκροτήματος από την ίδρυση του μέχρι σήμερα.

Εκτός της heavy metal μουσικής, έχει τραγουδήσει ζωντανά το "*Nessun dorma*" από την "*Turandot*" του Τζάκομο Πουτσίνι το 1999 και στο στούντιο το 2002 για το άλμπουμ "*[[Warriors of the World]]*". Επίσης, τραγούδησε το "*[[Το φάντασμα της όπερας (μιούζικαλ)|Το φάντασμα της όπερας]]*" του Άντριου Λόυντ Γουέμπερ το 2007, μαζί με την Μαρία Μπρίον των HolyHell, ενώ έχει ηχογραφήσει το τραγούδι "*Where Eagles Fly*" με την Σάρα Μπράιτμαν για τον δίσκο "*Harem*", κομμάτι το οποίο τελικά δεν κυκλοφόρησε. Στις 30 Ιουνίου 2007, τραγούδησε τον εθνικό ύμνο της Βουλγαρίας σε συναυλία των Manowar στην Καβάρνα.

## Δισκογραφία

## Παραπομπές


## Πηγές
* Biography | Manowar
* Eric Adams - Encyclopaedia Metallum: The Metal Archives
* Eric Adams | Credits | AllMusic

Κατηγορία:Αμερικανοί τραγουδιστές
Κατηγορία:Ροκ μουσικοί
The Triumph of Steel

Το **The Triumph of Steel** είναι το έβδομο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 29 Σεπτεμβρίου του 1992 μέσω της δισκογραφικής εταιρείας Atlantic Records.

Ο ντράμερ Σκοτ Κολούμπους αντικαταστάθηκε από τον Κένι Ερλ "Rhino" Έντουαρντς το 1991, ο οποίος μαζί με τον κιθαρίστα Ντέιβιντ Σανκλ αποτέλεσαν τα δύο νέα μέλη του συγκροτήματος.

Το νέο άλμπουμ ηχογραφήθηκε στη Νέα Υόρκη, με την παραγωγή να αναλαμβάνει ο Τζον Πέτιγκρας μαζί με το συγκρότημα. Η δυναμική των Manowar στην Ευρώπη έγινε φανερή όταν ο δίσκος έφθασε ως την όγδοη θέση των γερμανικών τσαρτ και την εικοστή των αντίστοιχων ελβετικών, για να βραβευθεί ως χρυσός στη Γερμανία.

Πρώτο κομμάτι του άλμπουμ είναι το "*Achilles, Agony and Ecstasy in Eight Parts*", το μεγαλύτερο σε διάρκεια τραγούδι του συγκροτήματος, αγγίζοντας τη μισή ώρα, οι στίχοι του οποίου αναφέρονται στην Ιλιάδα του Ομήρου.

Για την προώθηση του "*The Triumph of Steel*", οι Manowar περιόδευσαν στην Ευρώπη τον Οκτώβριο και το Νοέμβριο του 1992, με τους Skyclad να ανοίγουν τις εμφανίσεις τους.

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]].*

## Θέσεις τσαρτ
***The Triumph of Steel*** *(άλμπουμ)*

***Επίσημη κυκλοφορία: [[29 Σεπτεμβρίου]] [[1992]]***

## Βραβεία
***The Triumph of Steel*** *(άλμπουμ)*

* Γερμανία (*IFPI Certification*): Χρυσός 

## Τα μέλη του συγκροτήματος
Το "*The Triumph of Steel*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ντέιβιντ Σανκλ - κιθάρα
* Τζόι Ντι Μάιο - μπάσο
* Κένι Ερλ Έντουαρντς - τύμπανα, κρουστά

## Παραπομπές


## Πηγές
* THE TRIUMPH OF STEEL | Manowar
* The Triumph of Steel - Manowar | Songs, Reviews, Credits | AllMusic
* Manowar - The Triumph of Steel - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1992
The Hell of Steel: Best of Manowar

Το **The Hell of Steel: Best of Manowar** είναι συλλογή τραγουδιών του αμερικάνικου heavy metal συγκροτήματος Manowar, το οποίο κυκλοφόρησε τον Μάιο του 1994 μέσω της δισκογραφικής εταιρείας Atlantic Records.

Το συγκεκριμένο άλμπουμ περιλαμβάνει δεκατέσσερα τραγούδια, τα οποία προέρχονται από τους τρεις δίσκους που κυκλοφόρησαν οι Manowar υπό την σκέπη της Atlantic, τους "*[[Fighting the World]]*", "*[[Kings of Metal]]*" και "*[[The Triumph of Steel]]*".

Η αρχική του έκδοση πραγματοποιήθηκε σε μορφή κασέτας, CD και δίσκου βινυλίου, ενώ το 2006 επανεκδόθηκε από την Atlantic Records σε μορφή CD.

## Τραγούδια
# "Fighting the World" – 3:46
# "Kings of Metal" – 3:43
# "Demon's Whip"  – 7:44
# "Warrior's Prayer" – 4:20
# "Defender" – 6:01
# "Crown and the Ring" – 4:46
# "Blow Your Speakers" – 3:36
# "Metal Warriors" – 3:59
# "Black Wind, Fire and Steel" – 5:17
# "Hail and Kill" – 5:54
# "Power of Thy Sword" – 7:49
# "Herz Aus Stahl" – 5:10
# "Kingdom Come" – 3:55
# "Master of the Wind" – 5:27

## Θέσεις τσαρτ
***The Hell of Steel: Best of Manowar*** *(άλμπουμ)*

***Επίσημη κυκλοφορία: [[Μάιος]] [[1994]]***

## Τα μέλη του συγκροτήματος
Τα τραγούδια του "*The Hell of Steel: Best of Manowar*" ηχογραφήθηκαν από τους εξής μουσικούς:
* Έρικ Άνταμς - φωνητικά
* Ross the Boss - κιθάρα, πλήκτρα
* Ντέιβιντ Σανκλ - κιθάρα
* Τζόι Ντι Μάιο - μπάσο
* Σκοτ Κολούμπους - τύμπανα
* Κένι Ερλ Έντουαρντς - τύμπανα, κρουστά

## Παραπομπές


## Πηγές
* Manowar - The Hell of Steel - Encyclopaedia Metallum: The Metal Archives
* Hell of Steel: The Best of Manowar - Manowar | Songs, Reviews, Credits | AllMusic
* Manowar - Best Of Manowar - The Hell Of Steel at Discogs

Κατηγορία:Δισκογραφία των Manowar
Κατηγορία:Άλμπουμ του 1994
Louder Than Hell

Το **Louder Than Hell** είναι το όγδοο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 29 Απριλίου του 1996 μέσω της δισκογραφικής εταιρείας Geffen Records.

Νέο μέλος των Manowar ήταν ο κιθαρίστας Καρλ Λόγκαν, ο οποίος το 1994 είχε αντικαταστήσει το Ντέιβιντ Σανκλ.

Το άλμπουμ σκαρφάλωσε στην έβδομη θέση του γερμανικού καταλόγου επιτυχιών, όπως και στο Top-30 στην Αυστρία, την Ελβετία, τη Φινλανδία και τη Σουηδία.

Για την προώθηση του, το συγκρότημα περιόδευσε στη Βραζιλία το Νοέμβριο του 1996 και στην Ευρώπη την άνοιξη του 1997, με τις εμφανίσεις των Manowar να αποτυπώνονται στο ζωντανό άλμπουμ "*[[Hell on Wheels]]*".

## Τραγούδια
* *Όλες οι συνθέσεις πραγματοποιήθηκαν από τον [[Τζόι Ντι Μάιο|Joey DeMaio]], εκτός αν σημειώνεται διαφορετικά.*

## Θέσεις τσαρτ
***Louder Than Hell*** *(άλμπουμ)*

***Επίσημη κυκλοφορία: [[29 Απριλίου]] [[1996]]***

## Τα μέλη του συγκροτήματος
Το "*Louder Than Hell*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα
* Τζόι Ντι Μάιο - μπάσο, πλήκτρα
* Σκοτ Κολούμπους - τύμπανα

## Παραπομπές


## Πηγές
* LOUDER THAN HELL | Manowar
* Louder Than Hell - Manowar | Songs, Reviews, Credits | AllMusic
* Manowar - Louder Than Hell - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1996
Hell on Wheels

Το **Hell on Wheels** είναι ζωντανά ηχογραφημένο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 18 Νοεμβρίου του 1997 μέσω της δισκογραφικής εταιρείας BMG Records.

Οι ηχογραφήσεις του δίσκου πραγματοποιήθηκαν κατά την περιοδεία για την προώθηση του δίσκου "*[[Louder Than Hell]]*", το 1996 και το 1997. Το τελευταίο κομμάτι του πρώτου μέρους με τίτλο "*Warriors of the World*", είναι ουσιαστικά οι φωνές του κοινού από τις εμφανίσεις του συγκροτήματος.

## Τραγούδια
### Μέρος πρώτο

# "Manowar" (*[[Battle Hymns]]*) - 5:23
# "Kings of Metal" (*[[Kings of Metal]]*) - 3:33
# "Kill With Power" (*[[Hail to England]]*) - 3:30
# "Sign of the Hammer" (*[[Sign of the Hammer]]*) - 4:52
# "My Spirit Lives On" (*[[Louder Than Hell]]*) - 4:25
# "Piano Interlude" - 1:30
# "Courage" (*Louder Than Hell*) - 4:16
# "Spirit Horse of the Cherokee" (*[[The Triumph of Steel]]*) - 5:08
# "Blood of My Enemies" (*[[Hail to England]]*) - 4:22
# "Hail and Kill" (*Kings of Metal*) - 8:17
# "Warriors of the World" - 3:02

### Μέρος δεύτερο
# "Wheels of Fire" (*Kings of Metal*) - 4:34
# "Metal Warriors" (*The Triumph of Steel*) - 3:47
# "Army of the Immortals" (*Hail to England*) - 4:52
# "Black Arrows" (*Hail to England*) - 10:15
# "Fighting the World" (*[[Fighting the World]]*) - 4:24
# "Thor (The Power Head)" (*Sign of the Hammer*) - 5:08
# "King" (*Louder Than Hell*) - 4:58
# "The Gods Made Heavy Metal" (*Louder Than Hell*) - 5:32
# "Black Wind, Fire and Steel" (*Fighting the World*) - 7:25
# "Return of the Warlord" (*Louder Than Hell*) - 4:40
# "Carry On" (*Fighting the World*) - 3:08
# "Battle Hymn" (*Battle Hymns*) - 12:41

## Θέσεις τσαρτ
***Hell on Wheels*** *(άλμπουμ)*

***Επίσημη κυκλοφορία: [[18 Νοεμβρίου]] [[1997]]***

## Τα μέλη του συγκροτήματος
Το "*Hell on Wheels*" ηχογραφήθηκε από τους εξής μουσικούς:
* Έρικ Άνταμς - φωνητικά
* Καρλ Λόγκαν - κιθάρα
* Τζόι Ντι Μάιο - μπάσο, πλήκτρα
* Σκοτ Κολούμπους - τύμπανα

## Παραπομπές


## Πηγές
* HELL ON WHEELS | Manowar
* Hell on Wheels - Manowar | Songs, Reviews, Credits | AllMusic
* Manowar - Hell on Wheels - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1997
Kings of Metal

Το **Kings of Metal** είναι το έκτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 18 Νοεμβρίου του 1988 μέσω της δισκογραφικής εταιρείας Atlantic Records.

Μετά την κυκλοφορία του δίσκου, αποχώρησε από το συγκρότημα ο κιθαρίστας Ross the Boss, ο οποίος λίγο αργότερα συνεργάστηκε με το Ντικ Μανιτόμπα στους Wild Kingdom. Τη θέση του πήρε ο Ντέιβιντ Σανκλ, ενώ τον Σεπτέμβριο του 1989, αναγκάστηκε να αποχωρήσει και ο ντράμερ Σκοτ Κολούμπους, αλλά επέστρεψε τρεις μήνες αργότερα.

Το "*Kings of Metal*" σκαρφάλωσε στο Top-50 των γερμανικών και σουηδικών τσαρτ και βραβεύθηκε ως χρυσός δίσκος στη Γερμανία το 1994.

## Τραγούδια

* 

## Θέσεις τσαρτ
***Kings of Metal*** *(άλμπουμ)*

***Επίσημη κυκλοφορία: [[18 Νοεμβρίου]] [[1988]]***

## Βραβεία
***Kings of Metal*** *(άλμπουμ)*

* Γερμανία (*IFPI Certification*): Χρυσός 

## Τα μέλη του συγκροτήματος
Το "*Kings of Metal*" ηχογραφήθηκε από τους εξής μουσικούς:
* Έρικ Άνταμς - φωνητικά
* Ross the Boss - κιθάρα, πλήκτρα
* Τζόι Ντι Μάιο - μπάσο
* Σκοτ Κολούμπους - τύμπανα

## Παραπομπές


## Πηγές
* KINGS OF METAL | Manowar
* Kings of Metal - Manowar | Songs, Reviews, Credits | AllMusic
* Manowar - Kings of Metal - Encyclopaedia Metallum: The Metal Archives

Κατηγορία:Δισκογραφία των Manowar
Κατηγορία:Άλμπουμ του 1988
Κατάλογος έργων του Ρόχιερ φαν ντερ Βάιντεν

Η σελίδα αυτή περιέχει εικονογραφημένο κατάλογο των έργων του Ρόχιερ φαν ντερ Βάιντεν.

 
Κατηγορία:Κατάλογοι έργων τέχνης
Επαρχία Τουλκιμπάς

Η **Επαρχία Τουλκιμπάς** (, *Tülkibas awdanı*, تٷلكئباس اۋدانى) είναι μια επαρχία της Περιφέρεια Τουρκιστάν του νότιου Καζακστάν. Το διοικητικό κέντρο της επαρχίας είναι το χωριό του Τουράρ Ρυσκίλοφ. Πληθυσμός: 106,582 (εκτίμηση 2013) 95,468 (απογραφή 2009) 86,465 (απογραφή 1999).

## Παραπομπές


Τουλκιμπας
Τουλκιμπας
Επαρχία Οσακάροφ

Η **Επαρχία Οσακάροφ** () είναι επαρχία στην Περιφέρεια Καραγκάντα στο κεντρικό Καζακστάν. Το διοικητικό κέντρο της επαρχίας είναι ο οικισμός Οσακάροβκα. Πληθυσμός: 33,343 (εκτίμηση) 35,221 (απογραφή 2009), 44.317 (απογραφή 1999).

## Παραπομπές


Οσακαροφ
Επαρχία Ζαλαγκάς

Η **επαρχία Ζαλαγκάς **() είναι περιοχή της περιφέρειας Κυζυλόρντα στο νότιο Καζακστάν. Το διοικητικό κέντρο της επαρχίας είναι ο αστικού τύπου οικισμός Ζαλαγκάς. Πληθυσμός: 36,481 (εκτίμηση 2013) 39,553 (απογραφή 2009) 35,695 (απογραφή 1999).

## Παραπομπές


Ζαλαγκας
Επαρχία Ουαλιχάνοφ

Η **επαρχία Ουαλιχάνοφ**() είναι μια επαρχία της περιφέρειας Βορείου Καζακστάν στο Καζακστάν. Το διοικητικό κέντρο της επαρχίας είναι το Κισκενεκόλ. Πληθυσμός: 17,596 (εκτίμηση 2013) 17,991 (απογραφή 2009) 25,920 (απογραφή 1999).

## Παραπομπές


Ουαλιχανοφ
Επαρχία Κερμπουλάκ

Η **επαρχία Κερμπουλάκ** () είναι μια επαρχία της περιφέρειας Αλμάτι στο Καζακστάν. Το διοικητικό κέντρο της επαρχίας είναι ο οικισμός Σαριοζέκ. Πληθυσμός: 49,633 (εκτίμηση 2013) 47,992 (απογραφή 2009) 53,522 (απογραφή 1999).

## Παραπομπές


Κερμπουλακ
Κατηγορία:Περιφέρεια Αλμάτι
Επαρχία Ακζάρ

Το **Ακζάρ** (καζακικά: *Ақжар ауданы*) είναι επαρχία στην περιφέρεια Βορείου Καζακστάν Καζακστάν. Το διοικητικό κέντρο της περιοχής είναι το χωριό Ταλσίκ. Πληθυσμός: 17,989 (εκτίμηση 2013) 18,975 (απογραφή 2009) 27,176 (απογραφή 1999).

## Παραπομπές


Κατηγορία:Επαρχίες του Καζακστάν
Επαρχία Εσκέλντι

Η **επαρχία Εσκέλντι** () βρίσκεται στην περιφέρεια Αλμάτι του Καζακστάν. Το διοικητικό κέντρο της επαρχίας είναι το Καραμπουλάκ. Πληθυσμός: 49,774 (εκτίμηση) 50,082 (απογραφή 2009) 48,548 (απογραφή 1999).

## Παραπομπές


Εσκελντι
Κατηγορία:Περιφέρεια Αλμάτι
Επαρχία Νούρα

Η **επαρχία Νούρα** () είναι μια επαρχία στην περιφέρεια Καραγκάντα στο κεντρικό Καζακστάν. Το διοικητικό κέντρο της επαρχίας είναι ο οικισμός Κιγιέβκα. Πληθυσμός: 24,732 (εκτίμηση 2013) 26,150 (απογραφή 2009) 38,649 (απογραφή 1999).

## Παραπομπές


Νουρα
Επαρχία Σεμονάιχα

Η **επαρχία Σεμονάϊχα** () είναι μια επαρχία της περιφέρειας Ανατολικού Καζακστάν στο Καζακστάν. Το διοικητικό κέντρο της επαρχίας είναι η Σεμονάϊχα. Πληθυσμός: 46,409 (εκτίμηση 2013) 49,202 (απογραφή 2009) 57,815 (απογραφή 1999).

## Παραπομπές


Σεμοναιχα
Παναγιώτης Νάσης

Ο **Παναγιώτης Νάσης** (1889 - 1979) ήταν υποστράτηγος Πεζικού του ελληνικού Στρατού Ξηράς ο οποίος διακρίθηκε για την συμμετοχή του στην Εθνική Αντίσταση, από τις γραμμές του ΕΑΜ. Διατέλεσε στρατιωτικός διοικητής της Εθνικής Πολιτοφυλακής, που ήταν το ένοπλο σώμα ασφαλείας της ΠΕΕΑ («Κυβέρνηση του Βουνού»).

## Βιογραφικά στοιχεία
Γεννήθηκε το 1889 στην Φτέρη Άρτας (σήμερα στον δήμο Κεντρικών Τζουμέρκων).

Πολέμησε στους Βαλκανικούς Πολέμους κατά των Τούρκων και των Βουλγάρων το 1912-13, στον Α΄ Παγκόσμιο Πόλεμο και αργότερα στην Μικρασιατική εκστρατεία, όπου και τραυματίστηκε σοβαρά στον Σαγγάριο ποταμό το 1921. Μετά την αποθεραπεία του επανήλθε στο μέτωπο της Θράκης.

Υπήρξε διοικητής της VIII Μεραρχίας Ιωαννίνων. Αποστρατεύτηκε το 1938, με το βαθμό του υποστρατήγου. Αμέσως μετά την κήρυξη του πολέμου του 1940 παρουσιάστηκε στα Γιάννενα και έθεσε τον εαυτό του στην υπηρεσία του Στρατού. Ο Μεταξάς όμως δεν τον δέχτηκε, επειδή θεωρείτο δημοκρατικός.

Επί Κατοχής προσχώρησε στο ΕΑΜ και τον ΕΛΑΣ και, με την δημιουργία της Εθνικής Πολιτοφυλακής το 1944, ανέλαβε στρατιωτικός διοικητής της, με υποδιοικητή τον συνταγματάρχη Σταύρο Ξανθάκη. Πολιτικός επίτροπος της Εθνικής Πολιτοφυλακής ήταν ο γνωστός δημοσιογράφος Βάσος Γεωργίου.

Πέθανε το 1979, σε ηλικία 90 ετών.

## Παραπομπές


Κατηγορία:Μέλη του ΕΛΑΣ
Κατηγορία:Έλληνες αξιωματικοί του πεζικού
Κατάλογος έργων του Τόμας Γκένσμπορο

Η σελίδα αυτή περιέχει εικονογραφημένο κατάλογο των έργων του Τόμας Γκένσμπορο.

 
Κατηγορία:Κατάλογοι έργων τέχνης
Μοναστήρι Δρυανόβου

Το **μοναστήρι Δρυανόβου** (βουλγάρικα: **Дряновски манастир**) είναι ιστορικό μοναστήρι και μνημείο της Βουλγαρίας. Ανήκει στον κατάλογο των 100 Τουριστικών Αξιοθέατων της Βουλγαρίας. Βρίσκεται στην οροσειρά του Αίμου, 5 χιλιόμετρα από την πόλη Δρυάνοβο στην επαρχία του Γκαμπρόβου.

Η μονή ιδρύθηκε στα χρόνια του βασιλιά Καλογιάν, (1197-1207) και αφιερώθηκε στον Αρχάγγελο Μιχαήλ. Η αρχική του τοποθεσία ήταν 2 χιλιόμετρα από τη σημερινή του θέση. Ζούσαν σε αυτό πολλοί μοναχοί και λειτούργησε ως κέντρο του ησυχασμού. Καταστράφηκε από τους Οθωμανούς εισβολείς στα τέλη του 14ου αιώνα και κατασκευάστηκε νέο σε καινούργια τοποθεσία, για να καταστραφεί και αυτό το 16ο αιώνα. Στη σημερινή του τοποθεσία χτίστηκε στα τέλη του 17ου αιώνα. Τότε λειτουργούσε εκεί και σχολείο και ήταν από τα σημαντικότερα μοναστήρια της Βουλγαρίας. Το μοναστήρι κάηκε και πάλι μετά από επιδρομή κιρτζαλήδων ληστών και ανακαινίστηκε στα μέσα του 19ου αιώνα. Η νέα εκκλησία ολοκληρώθηκε το 1845 επί ηγουμένου Ραφαήλ. Το μοναστήρι έγινε θρησκευτικό, πολιτιστικό και επαναστατικό κέντρο της περιοχής. Κατά τη διάρκεια της εξέγερσης του Απριλίου το 1876 η μονή σχεδιαζόταν να λειτουργήσει ως κέντρο εφοδιασμού των Βούλγαρων επαναστατών της περιοχής και για αυτό πολιορκήθηκε από τους Τούρκους. Μετά από δέκα μέρες αντίστασης των Βουλγάρων έναντι των αριθμητικά πολύ ισχυρότερων Οθωμανών, η μονή κατελήφθη και καταστράφηκε.

Τη σημερινή του μορφή την έχει από το 1880 μετά την ανακατασκευή του. Μόνο το καθολικό της μονής είχε επιζήσει από την καταστροφή. Από τους τρεις τρούλους που είχε, μόνο ο ένας διατηρείται σήμερα. Τη δεκαετία του '30 χτίστηκε καμπαναριό και αψιδωτός νάρθηκας. Στη μονή λειτουργεί μουσείο με εκθέματα από τη Νεολιθική εποχή από κοντινές σπηλιές έως τη νεότερη ιστορία του μοναστηριού και της περιοχής με έμφαση στην εξέγερση του Απριλίου.


Image:Monasterychurchinterior.jpg|Το εσωτερικό του καθολικού
Image:Dryanovo-monastery-monument-ifb.JPG|Μνημείο για την εξέγερση του Απριλίου
File:BASA-1735K-1-347-1-Dryanovo Monastery.JPG|Φωτογραφία των αρχών του 20ού αιώνα


## Εξωτερικοί σύνδεσμοι
* Ιστοσελίδα για τα μοναστήρια της Βουλγαρίας 
* Επίσημη ιστοσελίδα τουρισμού της Βουλγαρίας
* Ιστοσελίδα του δήμου

Κατηγορία:Μοναστήρια στη Βουλγαρία
Τσίπρας

Το ελληνικό επώνυμο **Τσίπρας** μπορεί να αναφέρεται στα εξής πρόσωπα:

* Αλέξης Τσίπρας (γενν. 1974), πολιτικός, βουλευτής (2009- ), πρωθυπουργός της Ελλάδας (2015-2019),  πρόεδρος του Συνασπισμού (2008-2013), πρόεδρος του ΣΥΡΙΖΑ (2008-2023) και πολιτικός μηχανικός
* Βασίλης Τσίπρας (1939-2015), πολιτικός, βουλευτής της Νέας Δημοκρατίας (2000-2004) και δικηγόρος
* Γιώργος Τσίπρας (γενν. 1966), πολιτικός και βουλευτής του ΣΥΡΙΖΑ (2019-2023)